Държавен вестник, бр. 101, 2010 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  101
„Чл. 32. (1) Всички актове на органите на 
висшето училище или на научната организация 
във връзка с придобиването на научна степен 
или за заемането на академичните длъжности по 
този закон могат да се обжалват пред съда по 
реда на Административнопроцесуалния кодекс.
(2) Обжалването на актовете по ал. 1 не 
спира изпълнението им.“
§ 36. Член 33 се отменя.
§ 37. Член 34 се отменя.
§ 38. В чл. 35 се правят следните изменения 
и допълнения:
1. В ал. 1 се създава нова т. 2:
„2. което в качеството си на член на жури или 
на факултетен/научен съвет е дало становище 
в резултат на извършено от него престъпление, 
установено с влязла в сила присъда.“
2. Алинеи 4 и 5 се отменят.
§ 39. В § 1 от допълнителните разпоредби 
се създават т. 3, 4, 5 и 6:
„3. „частен интерес“ е всеки интерес, който 
води до облага от материален или нематериален 
характер за член на жури или за свързани с него 
лица, включително всяко поето задължение;
4. „облага“ е всеки доход в пари или в иму­
щество, включително придобиване на дялове 
или акции, както и предоставяне, прехвърляне 
или отказ от права, получаване на привилегия 
или почести, получаване на стоки или услуги 
безплатно или на цени, по-ниски от пазарните, 
помощ, глас, подкрепа или влияние, предим­
ство, получаване на или обещание за работа, 
длъжност (включително академична длъжност), 
дар, награда или обещание за избягване на 
загуба, отговорност, санкция или друго небла­
гоприятно събитие;
5. „свързани лица“ са съпрузите или лицата, 
които се намират във фактическо съжителство, 
роднините по права линия, по съребрена ли­
ния – до втора степен включително, и роднините 
по сватовство – до втора степен включително, 
както и физически и юридически лица, с които 
лицето се намира в икономически или поли­
тически зависимости, които пораждат основа­
телни съмнения в неговата безпристрастност 
и обективност;
6. „първично звено“ е катедра във факул­
тет на висше училище или съответна на нея 
структура в научна организация.“
§ 40. В § 5 от преходните и заключителните 
разпоредби се правят следните изменения и 
допълнения:
1. В ал. 2 след думите „Всички права“ се 
добавя „на лицата“.
2. Създава се нова ал. 3:
„(3) Трудовите правоотношения на лицата 
по ал. 2, които към влизането в сила на този 
закон заемат научно-преподавателска или на­
учна длъжност и притежават научна степен, 
получена съгласно отменения Закон за науч­
ните степени и научните звания, се запазват 
на следните академични длъжности:
1. за „асистент“, „старши асистент“ и „гла­
вен асистент“, съответно „научен сътрудник“ 
I, II и III степен – на академичната длъжност 
„главен асистент“;
2. за „доцент“, съответно „старши научен 
сътрудник II степен“ – на академичната длъж­
ност „доцент“;
3. за „професор“, съответно „старши научен 
сътрудник I степен“ – на академичната длъж­
ност „професор“.“
3. Създават се ал. 4 и 5:
„(4) Трудовите правоотношения на лицата 
по ал. 2, които към влизането в сила на този 
закон заемат научно-преподавателска или 
научна длъжност, но не притежават научна 
степен, получена съгласно отменения Закон 
за научните степени и научните звания, се 
запазват на следните академични длъжности:
1. за „асистент“, съответно „научен сътруд­
ник“ III степен – на академичната длъжност 
„асистент“;
2. за „старши асистент“ и „главен асистент“, 
съответно „научен сътрудник“ II и I степен – на 
академичната длъжност „главен асистент“;
3. за „доцент“, съответно „старши научен 
сътрудник II степен“ – на академичната длъж­
ност „доцент“; 
4. за „професор“, съответно „старши научен 
сътрудник I степен“ – на академичната длъж­
ност „професор“.
(5) Лицата по ал. 4, т. 2 се преназначават 
на академичната длъжност „асистент“, ако в 
срок до 4 години от влизането в сила на този 
закон не придобият образователна и научна 
степен „доктор“.“
4. Досегашната ал. 3 става ал. 6.
§ 41. В § 6 от преходните и заключителните 
разпоредби навсякъде думите „научна степен 
„доктор“ се заменят с „образователна и научна 
степен „доктор“.
§ 42. В преходните и заключителните раз­
поредби се създава нов § 7: 
„§ 7. Лицата, придобили научна степен 
„доктор на науките“ при условията и по реда 
на отменения Закон за научните степени и 
научните звания, запазват всички права, про­
изтичащи от придобитата научна степен, и 
могат да заемат академичните длъжности по 
този закон и без да притежават образователна 
и научна степен „доктор“.“
§ 43. В § 8 ал. 1 от преходните и заключи­
телните разпоредби се изменя така: 
„(1) Закрива се Висшата атестационна ко­
мисия на 31 март 2011 г. Специализираните 
научни съвети продължават дейността си до 
28 февруари 2011 г., като за този срок се удъл­
жават изтеклите им мандати.“
§ 44. В § 9, ал. 2 от преходните и заключи­
телните разпоредби изречения второ и трето 
се заличават.
§ 45. В преходните и заключителните раз­
поредби се създава § 9а: